cyanic-selkie/wikianc huggingface dataset:
عبدالرحمن بن سمرہ
ولایت بصرہ
حضرت حسنؓ کی دست برداری کے بعد جب امیر معاویہ سارے عالم اسلامی کے خلیفہ ہو گئے، تو انہوں نے جدید انتظامات کے سلسلہ میں عبد اللہ بن عامر کو 43ھ میں بصرہ کا والی بنایا۔ حضرت عثمانؓ کی شہادت اورجمل وصفین کے ہنگاموں کے زمانہ میں سجستان اورکابل کے علاقے باغی ہو گئے تھے،عبد اللہ بن عامر کو عبدالرحمن کے گذشتہ کار ناموں کا کافی تجربہ ہو چکا تھا، اس لیے انہوں نے دوبارہ انہیں سجستان کا والی بنا کر باغی علاقوں کی تادیب پر مامور کیا؛چنانچہ یہ سجستان آئے،یہاں سے باغیوں کی سرکوبی کرتے ہوئے کابل تک پہنچ گئے اور اس کا محاصرہ کرکے سنگباری کے ذریعہ سے شہر پناہ کی دیواریں شق کر دیں، عباد بن حصین رات پھر شگاف کی نگرانی کرتے رہے کہ دشمن اس کو بھرنے نہ پائیں، صبح کو کابلیوں نے میدان میں نکل کر مقابلہ کیا مگر شکست کھائی اورمسلمان شہر میں داخل ہو گئے، یہ بلاذری اورابن اثیر کا بیان ہے۔ یعقوبی کے بیان کے مطابق شہر پناہ کے دربان نے رشوت لے کر دروازہ کھول دیاتھا۔ کابل کو مطیع بنانے کے بعد عبدالرحمن نے،خواش اور زان بست کو زیر نگیں کیا، یہاں سے رزان کا رخ کیا، یہاں کے باشندوں نے پہلے ہی شہر خالی کر دیا تھا، اس لیے بلا جنگ رزان پر قبضہ ہو گیا، رزان کے بعد خشک پہنچے،یہاں کے باشندوں نے صلح کرلی، خشک کے بعد رخج آئے اورایک پر زور مقابلہ کے بعد یہاں کے باشندوں کو شکست دیکر غزنہ پہنچے،باغی غزنویوں نے نہایت پر زور مقابلہ کیا، مگر انہوں نے بھی فاش شکست کھائی،کابل والے سخت بغاوت پسند تھے، عبدالرحمن جب غزنہ کی طرف متوجہ تھے،کابلیوں نے میدان خالی پاکر بغاوت کردی، عبدالرحمن نے غزنہ سے فراغت کے بعد انہیں مطیع بنایا اور سجستان کابل اور غزانہ کا پورا علاقہ دوبارہ زیر نگین کیا۔ عبدالرحمن کو ابن عامر نے اپنی پسند سے حاکم بنایا تھا، ان کے کار ناموں کو دیکھ کر امیر معاویہ نے بھی مہر تصدیق ثبت کردی اورعبدالرحمن مرکزی حکومت کی جانب سے سجستان کے باقاعدہ والی ہو گئے تین سال کے بعد 46 ھ میں زیاد نے انہیں معزول کرکے زیاد بن ربیع کو ان کی جگہ مقرر کیا۔
وفات
معزولی کے بعد عبدالرحمن نے سجستان ہی میں بود وباش اختیار کرلی تھی، یہیں 50ھ میں وفات پائی وفات کے بعد ایک لڑکا عبید اللہ یاد گار چھوڑا۔
فضل وکمال
عبدالرحمن اولاً مسلمین بعد الفتح میں تھے، پھر فوجی آدمی تھے،اس لیے علمی اعتبار سے کوئی قابل ذکرِ شخصیت نہ تھی، تاہم ان کی بیاضِ علم کے اوراق بالکل سادہ نہیں ہیں ان کی 14 روایتیں حدیث کی کتابوں میں موجود ہیں،ان میں سے 2 متفق علیہ اورایک میں امام مسلم منفرد ہیں، ان کے رواۃ میں عبدالرحمن بن لیلی اورمشہور تابعی حضرت حسن بصری لایق ذکر ہیں۔
تواضع وخاکساری
ایک طرف یہ بلندی اورحوصلہ مندی تھی کہ سجستان سے لیکر غزنہ تک کا علاقہ فتح کر لیا،اورباغی کابلیوں کے بل نکال دیے ،دوسری طرف یہ خا ک ساری اور فرو تنی تھی کہ بارش کے دنوں میں جھاڑو لیکر گلیاں صاف کرتے پھرتے تھے۔
حوالہ جات
طبقات ابن سعد، محمد بن سعد، جلد 4، ص- 34
زمرہ:عباسی جنرل زمرہ:ساتویں صدی کی عرب شخصیات زمرہ:اموی جوامع
بیگہ بیگم
بیگہ بیگم — حاجی بیگم (پیدائش: 1511ء— وفات: 17 جنوری 1582ء) مغلیہ سلطنت کے دوسرے بادشاہ ہمایوں کی بیوی اور مغلیہ سلطنت کی ملکہ تھیں۔ اُنہوں نے ہمایوں کی دو بار کی حکومت میں بطور ملکہ حکمرانی کی۔ حج کی ادائیگی کے بعد سے اُنہیں حاجی بیگم کے نام سے بھی پکارا جانا لگا اور اِسی نام سے وہ عہدِ اکبری کی کتب ہائے تواریخ میں یاد کی جاتی ہیں۔ بیگہ بیگم 1535ء سے 1540ء تک اور 1555ء سے 1556ء تک بطور پادشاہ بیگم حکمرانی کی۔  سولہویں صدی عیسوی میں دہلی میں مغل طرز تعمیر کا نہایت شاندار مقبرہ مقبرہ ہمایوں بھی بیگہ بیگم کی زیر نگرانی تعمیر ہوا جسے تاج محل کی تعمیر سے قبل ہندوستان میں ہند اسلامی طرز تعمیر کا شاندار اور عظیم الشان شاہکار قرار دِیا جاتا ہے۔
خاندان
بیگہ بیگم نسلاً خراسان سے تھیں۔ اُن کے والد یادگار بیگ سلطان علی مرزا کے بھائی تھے جو کامران مرزا کے سسر اور زوجہ کامران مرزا گل رخ بیگم کے والد تھے۔
پیدائش اور تعلیم و تربیت
تصغیر|289x289px|[[مقبرہ ہمایوں، دہلی]] بیگہ بیگم کی پیدائش 1511ء میں خراسان میں ہوئی۔ وہ عاقلہ تھیں اور تعلیم سے شغف کی بنا پر اُن کی اچھی تربیت کی گئی اور علم طب میں دلچسپی کی وجہ سے وہ پہلی ملکہ تھیں جنہیں علم طب سے آشنائی حاصل تھی۔
نصیر الدین محمد ہمایوں سے عقدِ نکاح
1527ء میں بیگہ بیگم کی شادی نصیر الدین محمد ہمایوں سے ہوئی جو اُس وقت مغل شہزادہ اور کابل کا گورنر تھا۔ نومبر 1528ء میں نصیر الدین محمد ہمایوں سے ایک بیٹا الامان مرزا پیدا ہوا جس پر ظہیر الدین محمد بابر نے اِس جوڑے کو مبارکباد دی۔ لیکن شومئی قسمت سے یہ شہزادہ محض 7 سال کی عمر میں 1536ء میں فوت ہو گیا۔
پادشاہ بیگم
بیگہ بیگم ماہم بیگم کی زندگی میں پادشاہ بیگم ہونے کا درجہ حاصل نہیں کر پائیں۔ ماہم بیگم کی وفات کے بعد وہ 27 اپریل 1535ء کو پادشاہ بیگم بن گئیں اور مغل شہنشاہ نصیر الدین محمد ہمایوں کے پہلے دور یعنی 1540ء تک بدستور وہ اِس عہدے پر فائز رہیں اور ہمایوں کے عہدِ جلاوطنی میں وہ مغل قافلے کے ساتھ ایران گئیں اور وہاں مقیم رہیں۔ ہمایوں کی ہندوستان پر دوبارہ لشکرکشی میں وہ مغل فوج کے ساتھ تھیں اور 22 فروری 1555ء کو دوبارہ پادشاہ بیگم کی حیثیت سے اِس عہدے پر فائز ہوگئیں۔ ہمایوں کی وفات کے بعد وہ دربار میں محض ایک مشیر خاص کی حیثیت سے اپنے تشخص کی بنا پر منفرد رہیں۔ مقبرہ ہمایوں کی تعمیر کے وقت جلال الدین اکبر نے اُنہیں دہلی بھیج دیا تاکہ وہ اِس مقبرے کی تعمیر کی نگرانی کرسکیں۔ 1564ء میں وہ شاہی خواتین کے ہمراہ سفر حج کو روانہ ہوئیں۔ اِس سفر میں گلبدن بیگم بھی اُن کے ہمراہ تھیں۔ 1567ء میں شاہی خواتین کا یہ قافلہ حج سے واپس ہوکر ہندوستان پہنچا۔ بیگہ بیگم کو ادائیگی حج کے بعد حاجی بیگم بھی کہا جانے لگا۔
وفات
بیگہ بیگم نے 70 یا 71 کی عمر میں 17 جنوری 1582ء کو دہلی میں وفات پائی۔ اُن کی تدفین مقبرہ ہمایوں میں کی گئی۔
حوالہ جات
زمرہ:مغل ملکائیں زمرہ:نصیرالدین ہمایوں کی بیویاں زمرہ:1511ء کی پیدائشیں زمرہ:1582ء کی وفیات زمرہ:جنوری کی وفیات زمرہ:17 جنوری کی وفیات زمرہ:خاندان تیموری زمرہ:سولہویں صدی کی ہندوستانی خواتین زمرہ:سولہویں صدی کی ہندوستانی شخصیات زمرہ:ویکی ڈیٹا سے مطابقت رکھنے والی مختصر تفصیل
الناصر لدین اللہ
نام و لقب
الناصر لدین اللہ کا نام احمد، کنیت ابو العباس اور خطاب ناصر لدین اللہ ہے۔ اِس کا معنی  ہے : فتح و نصرت اللہ کے دین کے لیے وقف۔
تعلیم و تربیت
ناصر کی تعلیم و تربیت شاہانہ اطوار میں ہوئی۔  علمائے عصر سے اُس نے علوم کی تحصیل کی۔ ناصر کے عہد حکومت میں بغداد فضل و کمالات اور علوم و فنون کا مرکز بنا ہوا تھا۔ اُس کے عہد میں علمائے کبار ائمہ و محدثین بقیدِ حیات تھے۔ اُس زمانہ میں شیخ الشیوخ علامہ شہاب الدین سہروردی، علامی مرغینانی صاحب الہدایہ، قاضی خان صاحب الفتویٰ، ابو الفرج ابن جوزی، عماد کاتب، امام مفسر فخر الدین الرازی صاحب التفسیر، شیخ الاسلام نجم الدین کبریٰ، علامہ فخر الدین ابن عساکر، ابوالقاسم البخاری العثمانی صاحب الجامع الکبیر جیسے نامور علما ناصر کے ہمعصر تھے۔ علمی اعتبار سے ناصر عالم و فاضل تھا۔ دینی علوم میں وہ حدیث نبوی میں خاص ذوق رکھتا تھا۔ بہت سے علما، سلاطین اور عمائدین کو قرات و حدیث کی روایت کی اجازت دے دی تھی اور باقاعدہ علما کے واسطے وظائف بھی مقرر کر رکھے تھے۔ لوگ شرفِ نسبت کے لیے فخریہ طور پر ناصر سے حدیث روایت کرتے تھے۔ احادیث نبوی صلی اللہ علیہ و آلہ وسلم کا ایک مجموعہ بھی مرتب کیا تھا جو باشندگانِ حلب کو بھی پہنچایا گیا۔ ناصر علم حدیث کا حد درجہ شوق رکھتا تھا اور محدث ابن جوزی (متوفی 597ھ)سے اکثر درس اور واعظ سنا کرتا اور دورانِ گفتگو سوالات بھی پوچھ لیا کرتا۔ محدثین عظام کی بہت خاطرداری کیا کرتا اور اُن سے نہایت عزت و احترام سے پیش آتا۔ الموفق عبد اللطیف کا بیان ہے کہ اِسے درمیان زمانہ خلافت میں تحصیل علم الحدیث کا شوق پیدا ہوا اور اُس نے دور دور سے محدثین عظام کو بلوا کر حدیث سنی اور اُن سے روایت کی اجازت حاصل کی۔ خلیفہ ناصر کے زمانہ میں ہی لوگ اُس سے حدیث روایت کرنے کی اجازت حاصل کرنے لگے تھے۔ اکثر بادشاہوں اور سلاطین اور علما نے ناصر سے روایت کی اجازت حاصل کی۔ خلیفہ ناصر نے ایک کتاب میں 70 احادیث جمع کرکے حلب شہر بھیج دیا جہاں کے علما اور لوگوں نے اُسے بکثرت خوب سنا۔ علامہ ذہبی نے لکھا ہے کہ ناصر نے بہت سے اعیان علما کو حدیث کی روایت میں اجازت دے دی تھی جن میں ہم عصر علما شامل ہیں۔ ناصرفصیح اللسان، بلیغ البیان تھا، اُس کے کلمات علم الادب میں بہت اچھا ذخیرہ ہیں۔ ابن نجار کا بیان ہے کہ ناصر سے روایت حدیث کا شرف حاصل کرنے والوں نے حرمین شریفین، دمشق، بیت المقدس، حلب، بغداد، اصفہان، نیشاپور، مرو، ہمدان میں حدیث روایت کی۔ علامہ ابن جوزی نے المنتظم میں لکھا ہے کہ اُس نے اپنی کنیز کو اپنی تحریر کے خط کی مشق کروا رکھی تھی جو بالکل خلیفہ ناصر کے خطِ تحریر کے موافق لکھا کرتی تھی اور اُس سے ناصر احکام لکھوایا کرتا، کسی کو یہ شناخت نہیں ہوتی تھی کہ یہ خلیفہ کا لکھا ہوا کے نہیں؟
تخت نشینی
بروز جمعہ 29 شوال 575ھ مطابق 28 مارچ 1180ءکو عباسی خلیفہ المستضی باللہ نے وفات پائی۔ المستضی باللہ کی اولاد میں صرف ناصر بقیدِ حیات تھا اِس لیے وہ تخت نشین ہوا۔ بروز اتوار 2 ذیقعد 575ھ مطابق 30 مارچ 1180ء کو ناصر بغداد میں تخت نشیں ہوا۔ اُس وقت ناصر کی عمر 21 سال 7 ماہ 24 دن بلحاظِ شمسی اور 22 سال 3 ماہ 22 دن بلحاظِ قمری تھی۔
ابتدائی حکومتی اقدامات اور وزرائے ناصر لدین اللہ
عنانِ خلافت ہاتھ میں لیتے ہی ناصر نے 7 ذیقعد 575ھ/ 3 اپریل 1180ء کو خزانچی وزیر ظہیر الدین ابوبکر بن العطار کو معزول کر دیا اور اُس کے ساتھیوں کی اہانت کی گئی اور اُس کے حلقہ کے بہت سے افراد کو قتل کر دیا گیا اور شہر میں تشہیر کی گئی۔ مجد الدین ابوالفضل بن صاحب وزیر استاد کو عہدہ وزارت پر مامور کیا۔ کچھ عرصہ بعد ناصر نے نظامِ حکومت اُس کے ہاتھوں سے کر اُسے معطل کر دیا اور سنہ 583ھ/ 1187ء میں اُسے قتل کروا دیا گیا اور زمامِ حکومت ناصر کے ہاتھوں میں آگئی۔ مجد الدین ابوالفضل کو معطل کرنے کی ایک اہم وجہ یہ بھی تھی کہ اُس کے ہوتے ہوئے دربارِ خلافت کے احکام پر عملدرآمد نہیں ہوتا تھا۔ اُس کی ثروت و مالداری خزانہ شاہی کے مقابلہ میں بہت بڑھ چکی تھی۔ مجد الدین ابوالفضل کے قتل کے بعد عبید اللہ بن یونس ابوالظفر کو عہدہ وزارت پر فائز کیا گیا اور اُسے جلال الدین کا لقب دیا گیا۔ یہ وزیر صاحبِ جلال اور باعظمت تھا۔ اُس کے دربار میں تمام امرا حتیٰ کہ قاضی القضاۃ بھی دربارداری کیا کرتے تھے۔
ممالک محروسہ میں بیعت کے لیے قاصد روانہ کیے۔ صدر الدین شیخ الشیوخ کو محمد بن بہلوان والی ہمدان و اصفہان و رے کے پاس بھیجا۔ سب نے آخرکار بیعت کرلی۔ 582ھ/ 1186ء میں بہلوان والی ہمدان و اصفہان و رے کی وفات کے بعد اُس کا بھائی کزل ارسلان ملقب بہ عثمان حکمران ہو گیا۔ طغرل عثمان کی نگرانی میں تھا، سو وہ نگرانی سے بھاگ نکلا اور امرا اور اراکین کو اپنے ساتھ ملا لیا اور عثمان پر حملہ آور ہوا۔ عثمان نے اپنا سفیر دربارِ خلافت بھیجا۔ طغرل نے بھی چند شہر قبضہ میں کرکے سفیر دربارِ خلافت بھیج دیا اور دار السلطنت کی تعمیر میں اجازت چاہی۔ اِس سے پیشتر سلاطین سلجوقیہ کی حکومت کا بہت حد تک عمل دخل اور اثر و رسوخ بغداد میں جاری رہا تھا، مگر المقتضی لامر اللہ نے سلاطین سلجوقیہ سے اِس تعلق کو منقطع کر دیا تھا، اِس لیے داراسلطنت بغداد بے مرمت ہو گیا مگر اب ناصر نے کزل ارسلان عثمان کے سفیر کو باریابی بخشی اور عزت و توقیر کی اور معاونت کا وعدہ کیا اور طغرل کے سفیر کو بغیر کسی جواب کے واپس بھیجا۔ ان سفیروں کی واپسی کے بعد ناصر نے سلاطین سلجوقیہ کے دار السلطنت کے انہدام کا حکم جاری کیا جس پر نہایت تیزی سے علمدرآمد کیا گیا۔ ماہِ صفر 584ھ/ اپریل 1188ء میں دربارِ خلافت سے وزیر السلطنت جلال الدین ابوالمظفر عبید اللہ بن یونس ایک لشکر عظیم لے کر کزل عثمان ارسلان کی کمک کو روانہ ہوا۔ ہمدان میں کزل عثمان کے اجتماع سے پیشتر طغرل سے مقابلہ ہوا۔ میدانِ جنگ طغرل کے ہاتھ رہا، لشکر بھاگ کھڑا ہوا۔ وزیر السلطنت گرفتار ہو گیا۔ اِس کے بعد ہی کزل عثمان نے طغرل کو آ لیا اور فتح نصیب ہوئی۔ کزل عثمان نے طغرل کو گرفتار کرکے قلعہ میں نظربند کر دیا۔ کزل عثمان استحکام و اِستقلال کے ساتھ کل صوبہ جات سلطنت پت حکومت کرنے لگا۔ 585ھ/ 1189ء میں طغرل سوتے ہوئے قتل کر دیا گیا۔ اور سلطنت سلجوقیہ کا آخری بادشاہ بھی دنیا میں بغیر کسی وارث کے رخصت ہوا (علامہ ابن خلدون نے مکمل تفصیل بیان کردی ہے مگر یہاں تلخیص بیان کی گئی ہے)۔
جلال الدین ابوالمظفر عبید اللہ بن یونس کو گرفتار کر لیا گیا اور اُس کے بعد موید الدین ابو عبد اللہ محمد بن علی ملقب بہ ابن قصاب کو عہدہ وزارت پر فائز کیا گیا اور صوبہ جوزستان کی سندِ حکومت عطاء کی گئی۔ 591ھ/ 1195ء میں شملہ والی خوزستان فوت ہوا تو وزیر موید الدین دار السلطنت جا پہنچا۔ تستر پر قبضہ کرکے خوزستان اپنے قبضہ میں لایا۔ ملوک بنی شملہ کو گرفتار کر لیا گیا اور بغداد روانہ کیا گیا۔ طاش ابن تکین کو انتظاماً والی خوزستان مقرر کیا گیا۔ خوزستان کی مہم سر کرنے کے بعد موید الدین رے کی جانب بڑھا، اولاً ہمدان پر قابض ہوا اور اِس کے بعد خوارزم شاہ کی طرف توجہ دی۔ خوارزم شاہ مقابلہ سے بھاگتا رہا حتیٰ کہ وہ رے چلا گیا اور موید الدین جرجان تک جاپہنچا اور رے پر تسلط قائم کر لیا۔ ماہِ شعبان 592ھ/ جولائی 1196ء میں وزیر السلطنت موید الدین کا انتقال ہو گیا۔ موید الدین کی موت کے بعد خوارزم شاہ نے دوبارہ رے پر قبضہ کر لیا اور اصفہان پر حملہ کرنے کا ارادہ کیا مگر باشندگان اصفہان میں سے ایک امیر صدر الدین خجندی رئیس شافعیہ نے دربارِ خلافت کو لکھا کہ ہم آپ کے زیر حمایت آنا چاہتے ہیں۔ خلیفہ ناصر نے سیف الدین طغرل جاگیردار بلادِ نجف کو روانہ کیا اور سیف الدین نے اصفہان پر قبضہ کر لیا اور خاطر خواہ انتطامات کیے۔ اِس کے بعد زنجان اور قزوین بھی عباسی دائرہ عملداری میں آ گئے۔ ملک فارس کا تین تہائی سے زائد کا رقبہ دوبارہ خلافت عباسیہ میں شامل ہو گیا۔
سید نصیر الدین الناصر بن مہدی العلوی الرازی
یہ اصلاً ماژندرانی ہے۔ ماژندران میں پیدا ہوا۔ نشوونماء رے شہر میں اور دین کی تحصیل بغداد میں کی اور وفات بھی بغداد میں ہی ہوئی۔ یہ بڑا کامیاب فاضل اور سربرآوردہ شخص تھا اور اِسے اِمتیازِ خاص حاصل تھا۔ علم و ادب کا بچپن ہی سے شیدا تھا اور اِس کا معقول حصہ حاصل کر لیا۔ پھر دفاتر کے معاملات میں بصیرت حاصل کی اور بازی لیتا گیا۔ ابتداً عز الدین مرتضیٰ قمی جو پورے بلادِ عجم کا نقیب تھا کا نائب تھا۔ اِس نے اِسی نقیب سے حکمرانی کے اُصول سیکھے۔ عز الدین نقیب بڑا باعزت اور عالم باعظمت قائد تھا۔ جب علاؤ الدین خوارزم شاہ نے اُسے قتل کر دیا تو اِس کا فرزند نقیب عزالدین بھاگا اور مدینۃ السلام یعنی بغداد پہنچ کر خلیفہ ناصر سے پناہ طلب کی۔ نائب نقیب نصیر الدین بن مہدی بھی اِس کے ہمراہ تھا۔ نصیر الدین بڑا ہی داناء شخص تھا۔ خلیفہ ناصر نے اِسے جانچا تو اِسے عاقل ذہین اور مستقل مزاج پایا۔ خلیفہ ناصر نے اُس سے اطرااف و جوانب کے فرمانرواؤں کے متعلق پوشیدگی میں مشورے کیے اور دیکھا کہ یہ سلاطین عجم کے حالات، اِن کے طرزِ حکمرانی اور اِن کی عادات وغیرہ کی پوری معلومات رکھتا ہے۔ خلیفہ ناصر نے جب بھی اِس سے کسی معاملے میں مشورہ لیا تو اِس کی رائے کو نہایت درست پایا۔ اِس لیے پہلے تو اُسے اپنا مشیر مقرر کرکے نقیب الطالبین (یعنی آل ابی طالب کا نقیب) کا عہدہ دیا۔ پھر وزارت اِس کے سپرد کردی۔ یہ اپنے کام کو ایک عرصے تک نہایت اِستقامت اور حسنِ خوبی سے چلاتا رہا۔ یہ سخی تھا۔ انعامات خوب دیتا تھا۔ بلند ہمت اور شریف مزاج تھا۔ خلیفہ ناصر کے اپنی خوشی کے خلاف اِسے گرفتار کیا کیونکہ کچھ حالات کا تقاضا یہی تھا۔ اِسے 604ھ/ 1207ء میں گرفتار کیا گیا اور شاہی محل کے ایک حصہ میں اِسے منتقل کر دیا گیا۔ وہاں یہ نہایت احترام و عزت کے ساتھ رہا۔ اِسے ہر طرح کے اعزاز اور مراعات حاصل رہے۔ آخر اِسی حفاظت و احترام کی حالت میں وہ 617ھ/ 1220ء میں فوت ہوا۔
معز الدین سعید بن علی بن حدیدہ الانصاری
یہ بڑا فاضل محتاط اور دولتمند تھا۔ یہ اپنی معزولی کے بعد 616ھ/ 1219ء میں فوت ہوا۔
مؤید الدین ابی المظفر محمد بن احمد ابن القصاب
یہ اصلاً عجمی تھا۔ اِس کا باپ بغداد میں بصریوں کے محلہ کے سرے پر گوشت بیچا کرتا تھا۔ یہ اپنے نشوونماء کے آغاز میں علم و ادب سے دلچسپی لینے لگا۔ اِس نے اقسام حساب مثلاً کھاتہ داری، سروے، پیمائشِ زمین وغیرہ میں مہارت حاصل کی اور اُصولِ وزارت کی بصیرت حاصل کی۔ قوی دل اور بلند ہمت تھا۔ فوجی قیادت کرتا تھا۔ کئی جگہ فتح حاصل کی۔ یہ تلوار اور قلم، دونوں کا دھنی تھا۔ خوزستان کی جانب گیا اور اُسے فتح کیا اور وہاں کے لیے قواعد و ضوابط مرتب کیے، پھر فوجیں لے کر عجم کی طرف بڑھا اور اِس کا اکثر حصہ فتح کیا۔ وہیں پیام اجل آ گیا اور وہ رحلت کرگیا۔
مؤید الدین محمد بن محمد بن عبد الکریم برر القُمِی
یہ خاندان اور پیدائش کے اعتبار سے قم کا تھا۔ نشوونماء اور وفات بغداد میں ہوئی۔ اِس کا نسب مقداد بن اسود کندی رضی اللہ عنہ سے ملتا ہے۔ اُمور مملکت اور اُصول قیادت سے پوری طرح باخبر تھا۔ قوانین کا عالم اور دفتروں کی اصلاح سے واقف تھا۔ حساب کتاب خوب جانتا تھا۔ اصنافِ سخن میں سیر حاصل دخل رکھتا تھا۔ عمدہ اشعار کا حافظ اور دلچسپ واقعات کا راوی تھا۔ دفتری معاملات کا سلجھانے میں جفاکش تھا اور صبح سے شام تک مصروف رہتا۔ یہ ابتدا میں تو سلاطین عجم کی خدمت میں لگا تھا اور اصفہان کے ایک عجمی وزیر سے بھی چمٹا رہا۔ جبکہ اِس کی عمر 20 سال کی پوری نہ ہوئی تھی کہ یہ وزیر اپنے منشیوں سے بہت اکتاء گیا تھا، وہ سمجھتا تھا کہ یہ لوگ اِس کے احکام کی مخالفت کرتے تھے۔ اِس لیے اُس نے سب کو اپنے پاس سے الگ کر دیا اور قمی کو اپنا منشی بنالیا۔ اُسے خیال تھا کہ قمی ابھی تو نوخیز ہے اِس لیے میں جو بھی مشورہ دوں گا یہ اُس کی مخالفت نہیں کرے گا۔ غرض قمی ایک عرصے تک اُس کا منشی رہا۔ یہ قمی اپنے فرائض خلیفہ ناصر کے عہد خلافت میں نہایت سر انجام دیتا رہا۔ یہ ناصر، پھر ظاہر اور پھر مستنصر کے عہد میں وزیر رہا۔ مستنصر نے اِس کو گرفتار کر لیا اور شاہی محل کے اندرونی حصہ میں ایک عرصہ تک مقید رکھا اور وہیں بیمار پڑا اور فوت ہو گیا۔
ولی عہد کا انتقال
تصغیر|287x287پکسل|خلیفہ عباسی ظاہر لدین اللہ کے عہد حکومت میں [[613ھ کے بادشاہ خلیفہ ناصر نے اپنے چھوٹے بیٹے ابو الحسن علی بن الناصر کو ولی عہد مقرر کیا تھا۔ ابوالحسن علی نے بروز جمعہ 20 ذیقعد 612ھ/ 11 مارچ 1216ء کو وفات پائی۔ نماز عصر کے بعد نماز جنازہ پڑھی گئی اور حضرت معروف کرخی کے مزار میں اُسے زمرد خاتون یعنی اُس کی دادی کے پاس دفن کیا گیا۔ بغداد میں عام و خاص کو اِس کی موت کا بہت دکھ ہوا۔ ولی عہد صدقات اور حسن سلوک سے مشہور تھا۔ اہل شہر اُس کی موت پر سوگ میں رہے۔ ولی عہد ابوالحسن علی نے اپنے پیچھے دو لڑکے چھوڑے۔ المؤید ابو عبد اللہ الحسین اور المُوَفَق ابوالفضل یحیی۔ اِن دونوں کو ناصر نے 613ھ/ 1216ء میں خوزستان کی سندِ امارت عطاء کی اور مع لشکر خوزستان بھیجا گیا۔ مؤید الدین نائب وزیر اور عزالدین الشرابی کو اتالیقی اور نگرانی کی غرض سے ساتھ بھیجا گیا۔ دونوں نے خوزستان میں حکمرانی شروع کی اور کچھ عرصہ بعد نائب وزیر اور الشرابی واپس بغداد چلے آئے۔ کا مضروب کردہ چاندی کا جیتل جو جمعہ شہر موجودہ 612ھ میں ضرب کیا گیا۔ اِس سکہ کا قطر 16 ملی میٹر اور وزن 2.7 گرام ہے۔ اِس سکہ پر خلیفہ عباسی ظاہر لدین اللہ کا نام بھی کندہ کیا گیا ہے۔]] خلیفہ ناصر نے اپنے چھوٹے بیٹے ابو الحسن علی بن الناصر کو ولی عہد مقرر کیا تھا۔ ابوالحسن علی نے بروز جمعہ 20 ذیقعد 612ھ/ 11 مارچ 1216ء کو وفات پائی۔ نماز عصر کے بعد نماز جنازہ پڑھی گئی اور حضرت معروف کرخی کے مزار میں اُسے زمرد خاتون یعنی اُس کی دادی کے پاس دفن کیا گیا۔ بغداد میں عام و خاص کو اِس کی موت کا بہت دکھ ہوا۔ ولی عہد صدقات اور حسن سلوک سے مشہور تھا۔ اہل شہر اُس کی موت پر سوگ میں رہے۔ ولی عہد ابوالحسن علی نے اپنے پیچھے دو لڑکے چھوڑے۔ المؤید ابو عبد اللہ الحسین اور المُوَفَق ابوالفضل یحیی۔ اِن دونوں کو ناصر نے 613ھ/ 1216ء میں خوزستان کی سندِ امارت عطاء کی اور مع لشکر کے خوزستان بھیجا گیا۔ مؤید الدین نائب وزیر اور عزالدین الشرابی کو اتالیقی اور نگرانی کی غرض سے ساتھ بھیجا گیا۔ دونوں نے خوزستان میں حکمرانی شروع کی اور کچھ عرصہ بعد نائب وزیر اور الشرابی واپس بغداد چلے آئے۔
خوارزم شاہ
خوارزم شاہ کے تغلب سے قبل اغلمش نے بزور تلوار حکمت عملی بلادِ جبل پر قبضہ کر لیا تھا۔ خوارزم شاہ علاؤ الدین محمد خوارزم شاہ الثانی بن تکش جانشینِ سلجوقیہ کو صوبہ خراسان اور ماوراء النہر پر مستولی ہو رہا تھا۔ اِن بلاد پر قبضہ کرنے کا شوق پیدا ہوا اور لشکر آراستہ ہوکر اِن علاقوں پر فوج کشی کر آیا۔ اتابک سعد بن وکلا والی فارس بلادِ جبل کے لیے آگے بڑھا اور اتابک نے اصفہان پر قبضہ کیا اور پھر رے کی جانب بڑھا۔ رے شہر میں خوارزم شاہ کی افواج سے مڈبھیڑ ہوئی۔ سخت خونریزی کے بعد اتابک سعد کو ہزیمت ہوئی۔ خوارزم شاہ نے اُس کو گرفتار کر لیا اور قزوین، زنجان اور ابہر پر قابض ہو گیا۔ اہل ہمدان نے اطاعت کرلی۔ اِس کے بعد خوارزم شاہ نے اصفہان پر قبضہ کیا اور قم اور کاشان بھی خوارزم شاہ کی تحویل میں آ گئے۔ والی آذربائیجان اور والی آرمینیا نے بھی اطاعت کرلی۔ خوارزم شاہ کا حوصلہ بڑھتا گیا اور اُس نے سنہ 614ھ/ 1217ء میں اُس نے خلیفہ بغداد ناصر سے دار الخلافہ بغداد میں اپنے نام کا خطبہ پڑھے جانے کا پیغام بھیجا مگر دربارِ خلافت سے انکار کی صورت میں خوارزم شاہ نے طیش میں آکر بغداد پر حملہ کرنا چاہا۔ امیر حلوان کو سندِ امارت دے کر 15 ہزار سواروں کی جمعیت میں بغداد کی جانب بڑھنے کا حکم دیا۔ دربارِ خلافت کو اِس کی خبر لگی تو خلیفہ ناصر نے شیخ الشیوخ ابوحفص شہاب الدین سہروردی کو سفیر بنا کر بھیجا تاکہ وہ خوارزم شاہ کو سمجھا دیں کہ غلط قدم اُٹھانے سے باز آئے۔ شیخ الشیوخ خوارزم شاہ کے پاس تشریف لے گئے۔ وہ عزت و تکریم سے پیش آیا۔ شیخ الشیوخ نے بنو عباس کے فضائل و مناقب بیان کیے مگر جواباً خوارزم شاہ نے کہا کہ : میں تو بغداد کی اینٹ سے اینٹ بجا کر چھوڑوں گا۔ شیخ الشیوخ نے اُس پر حجت تمام کرنا چاہی مگر وہ انکاری رہا، آپ اُسے بددعاء دے کر وہاں سے نکل آئے۔ جو فوج خوارزم شاہ نے بغداد کے لیے روانہ کی، جب وہ راستہ میں ہمدان سے کچھ آگے کے علاقہ میں پہنچی تو اِس قدر برفباری ہوئی کہ فوج کا تین تہائی سے زائد حصہ اِس برفباری سے ہلاک ہو گئی۔ جو فوجی بچے اُنہیں ترکوں کے بنوبرجم نے قتل کر دیا۔ خوارزم شاہ نے اِسے بدشگونی پر محمول کیا اور بغداد پر فوج کشی کا ارادہ ملتوی کر دیا۔ خوارزم شاہ واپس لوٹا اور سنہ 615ھ/ 1218ء میں خوارزم شاہ نے خراسان میں خلیفہ ناصر کے نام کا خطبہ ممنوع کروا دیا۔  مؤرخ جوینی کی تاریخ جہانکشاء سے یہ بھی معلوم ہوتا کہ خوارزم شاہ نے صرف اِسی پر اِکتفاء نہیں کیا بلکہ ناصر کی مخالفت میں ایک فتویٰ بھی مرتب کروایا جس کی رُو سے عباسی خلفاء دشمنوں سے ملک کی حفاظت اور کفا سے جہاد کی قوت نہیں رکھتے اور وہ اسلام کے اِس سب سے بڑے فریضہ کی ادائیگی سے غافل ہیں۔ اِس لیے خلافت کے مستحق نہیں رہے اور اہل بیت کے ایک بزرگ علاؤ الدین جو ترمذ شہر کے تھے، خلیفہ بنانے کا ارادہ کیا لیکن عراق میں اِس دوران اتابک سعد کی فوج کشی کی خبر آگئی اور خوارزم شاہ اُس جانب متوجہ ہو گیا اور اُس کا ارادہ لشکر کشی ناکام ہو گیا۔
تاتاریوں کا خروج
چھٹی صدی ہجری کا آغاز ساری دنیائے اسلام خصوصاً وسط ایشیا کی اسلامی حکومتوں کے لیے انتہائی ہولناک دور تھا۔ تاتاریوں کا وطن منگولیا، مغلستان اور صحرائے گوبی کا تھا۔ یہ خطہ قدرت کی فیاضیوں سے بالکل محروم بے آب و گیاہ تھا۔ سایہ دار درختوں کا کہیں وجود نہ تھا۔ نباتات میں صرف جابجا مویشیوں کی چراگاہیں تھیں۔ گرمی اور سردی دونوں موسم میں نہایت سخت زندگی گزارتے تھے۔ اِسی زمانہ میں وحشی تاتاریوں کا طوفان اٹھا اور ترکستان سے لے کر وسط ایشیا اور روس تک چھا گیا اور چند برسوں کے اندر مشرق کے سارے اسلامی ممالک کو زیر و زبر کرڈالا۔ بے شمار مسلمان بھیڑ بکریوں کی طرح ذبح کرڈالے گئے۔ سینکڑوں بڑے بڑے شہر خاک کا ڈھیر ہو گئے اور وسط ایشیا کا پورا علاقہ جو تہذیب و تمدن کا گہوارہ تھا بالکل ویران ہو گیا۔ دنیائے اسلام پر ایسی تباہی کبھی نہ آئی تھی۔ مشرق سے لے کر مغرب تک خاک اُڑنے لگی۔ اِس کا آغاز خوارزم شاہ علاؤ الدین محمد خوارزم شاہ الثانی کی ایک غلطی سے ہوا۔
تاتاریوں کا پہلا منظم بانی چنگیز خان تھا جس کی پیدائش 557ھ/ 1162ء میں ہوئی۔ 612ھ/ 1215ء میں چنگیز خان نے اپنے ملک کے معزز مسلمانوں کا ایک وفد خوارزم شاہ کے پاس بھیجا کہ دونوں ممالک میں تجارت کا سلسلہ قائم کیا جائے۔ خوارزم شاہ نے یہ معاہدہ قبول کر لیا۔ ایک عرصہ تک دونوں اطراف کارروانِ تجارت آتے جاتے رہے۔ سنہ 615ھ/ 1218ء میں 400 تاتاری تاجروں کا ایک قافلہ دریائے سیحوں کے ساحل بمقام سرواریا میں اُترا۔ وہاں کے والی نے خوارزم شاہ کو لکھا کہ چنگیز خان کے جاسوس تاجروں کو بھیس میں یہاں آئے ہیں۔ خوارزم شاہ نے حکم دیا کہ اُن سب کو قتل کردو۔ والی نے اِس حکم کی تعمیل کی اور وہ سامانِ تجارت خوارزم شاہ کے پاس بھیج دیے۔ اُس نے سمرقند اور بخارا کے تاجروں کے ہاتھ یہ سامانِ تجارت فروخت کرڈالا۔ چنگیز خان کو خبر لگی، اُس نے لکھا کہ یہ معاہدہ کی خلاف ورزی ہے، لہٰذا تمام سامان واپس کر دیا جائے اور غائیر خان والی سرواریا کو ہمارے حوالے کردو، تاکہ ہم اُس سے بدلہ لے سکیں۔ مگر خوارزم شاہ نے اِس سفیر کو بھی قتل کروادیا۔ اِس پر چنگیز خان نے غضبناک ہوکر چڑھائی کی تیاری شروع کردی۔ خوارزم شاہ نے پہلے ہی حدودِ ترکستان پر حملہ کر دیا مگر ناکام رہ کر واپس لوٹ آیا۔ راہ میں جس قدر شہر آباد تھے، اُن کے باشندوں کو جلاوطنی کا حکم دے دیا جس سے وہ حصہ دنیا کی جنت زار تھا، ویران ہو گیا۔ خوارزم شاہ کی یہ حرکت چنگیز خان کے لیے سود مند ثابت ہوئی کہ وہ بخارا تک بغیر مزاحمت 20 ہزار فوج کے ساتھ لشکر کشی پر آ گیا۔ اہل شہر نے علامہ بدرالدین قاضی شہر کو اَمان طلب کرنے کے لیے چنگیز خان کے پاس بھیجا اور اُس نے منظور نہ کیا۔ 616ھ/ 1219ء میں چنگیز خان بخارا شہر میں داخل ہو گیا اور باشندوں کو نکل جانے کا حکم دیا اور جو بچ رہے، اُن کو قتل کر دیا گیا۔ کچھ کو غلام بنا لیا گیا۔ بخارا ایک عظیم الشان شہر تھا جسے جلا دیا گیا اور وہ عظیم الشان شہر کھنڈر بن گیا۔ چنگیز خان سمرقند پہنچا اور اُس کا بھی بخارا جیسا حال ہوا۔ چنگیز خان نے 20 ہزار فوج کو حکم دیا کہ خوارزم شاہ جہاں ہو، پکڑ لایا جائے۔ یہ غزنی میں تھا، وہاں سے نیشاپور گیا۔ تاتاری بلائے بے دَر اَماں کے مثل اُن کے ملکوں کو غارت کرتے ہوئے چلے۔ خوارزم شاہ نے نیشاپور بھی چھوڑا مگر اِس حالت میں کہ دشمن عقب میں تھے۔ اِس میں بھی خوارزم شاہ عیش و عشرت میں تھا باوجودیکہ لاکھوں فوج اُس کے پاس تھی، ڈٹ کر مقابلہ کر سکتا تھا مگر تاتاریوں کی ہیبت اُس کے قلب پر مستولی ہوچکی تھی جس نے اُس کو بزدل بنا دیا۔ بحیرہ طبرستان کے اندر خوارزم شاہ کا ایک قلعہ تھا، بندرگاہ پر پہنچ کر جہاز میں سوار ہوا، جب روانہ ہو گیا اُس وقت تاتاری ساحل پر پہنچے۔ اب مجبوراً اُس کا پیچھا چھوڑ کر ماژندران آئے تو اِس شہر کو تاخت و تاراج کرڈالا۔ پھر ہمدان شہر آئے اور قزوین کو فتح کرتے ہوئے 40 ہزار باشندوں کو تہ تیغ کر دیا گیا۔ وہاں سے تاتاری آذربائیجان کی طرف بڑھتے گئے، تبریز کا محاصرہ کیا، اِس شہر کا امیر اُزبک بن بہلوان تھا جو ہر وقت شراب کے نشہ میں رہتا۔ وہ مدافعت کے لیے آمادہ نہ ہوا۔ وزراء نے تاتاریوں کو کچھ رقم دے کر صلح کرلی۔ خوارزم شاہ جزیرہ ابسکون میں تھا۔ یہاں بھی تاتاری آگئی تو جزیرہ میں جانے میں چند روز بعد 617ھ/ 1220ء میں انتقال کرگیا۔ اِس غربت میں کہ کفن تک میسر نہ آ سکا۔ علامہ ابن الاثیر کی ایک روایت میں ہے کہ خوارزم شاہ نے خود چنگیز خان کو مقابلہ کی دعوت دی اور سرحد تاتار پر فوج کشی کی۔ ہر دو میں خونریز جنگ ہوئی تھی اور وہ واپس لوٹ آیا تھا۔
577ھ/ 1182ء
خلیفہ ناصر نے صلاح الدین ایوبی کو تنبیہ کی کہ وہ اپنا خطاب تبدیل کرلے کیونکہ خلیفہ کا خطاب الناصر تھا اور صلاح الدین ایوبی کا خطاب الملک الناصر تھا۔
580ھ/ 1184ء
خلیفہ ناصر نے احکام جاری کیے جو شخص امام موسی کاظم کے مشہد میں پناہ لے لے تو وہ مامون ہے، اُس سے بازپرس نہ کی جائے۔ ناصر کے اِس حکم کے جاری ہوتے کئی مجرم وہاں پہنچنے لگے جس سے سخت مفاسد پھیلنے لگے جس کا تدارک کیا گیا۔
581ھ/ 1185ء
بلادِ مغرب (موجودہ مراکش) میں ناصر کے نام کا خطبہ جاری ہو گیا۔
583ھ/ 1187ء
بروز جمعہ 27 رجب 583ھ/ 2 اکتوبر 1187ء: فتح بیت المقدس، سلطان صلاح الدین ایوبی نے فرنگیوں سے بیت المقدس کا تسلط چھڑوا لیا اور تقریباً 90 سال بعد بیت المقدس فرنگی عیسائیوں کے تسلط سے آزاد ہوا۔ ابن برجان نے فتح بیت المقدس کی تاریخ سورہ الروم سے استخراج کی تھی کہ سنہ 583ھ میں بیت المقدس پر مسلمان فاتح ہوجائیں گے اور صدیوں تک یہ مسلم حکومت کا حصہ رہے گا۔ مگر یہ بات قابل حیران کن ہے کہ ابن برجان فتح بیت المقدس سے کئی سال قبل ہی اِنتقال کر گئے تھے۔
مخبری/ پرچہ نگار وقائع
کچھ سیاسی حالات یہ ہیں جن میں ناصر کی سیاسی و علمی بصیرت دکھائی دیتی ہے : مؤرخ اسلام علامہ ذہبی (متوفی 748ھ) کہتے ہیں کہ عوام میں یہ تاثر پھیل گیا تھا کہ جِنات خلیفہ ناصر کے تابع ہیں۔ جس وقت شاہِ خوارزم علاؤ الدین محمد خوارزم شاہ الثانی خراسان اور ما وراء النہر آیا اور اُس نے لوگوں پر زیادتی و ظلم کیا اور بڑے بڑے بادشاہوں سے اِطاعت کروائی، لوگوں میں لوٹ مار کی، اپنے مقبوضات میں سے بنو عباسی کا خطبہ موقوف کروا دیا۔ جب بغداد پر حملہ کے ارادے سے نکلا تو جب ہمدان پہنچا تو 20 روز تک برابر بغیر موسم کے برف باری پڑتی رہی جس سے وہ پیش قدمی نہ کرسکا۔ اُس کے بعض خواص اور ساتھیوں نے کہا کہ چونکہ آپ خلیفہ ناصر پر حملہ کے قصد سے نکلے تھے، اِس لیے یہ غضبِ اِلٰہی آپ پر نازل ہوا۔ اِسی اثناء میں اُسے خبر پہنچی کہ ترک متفق ہوکر اُس کے ممالک اور دار السلطنت پر حملہ آور ہونا چاہتے ہیں اور اُن کو یہ جرات اِس وجہ سے ہوئی ہے کہ خوارزم شاہ دار السلطنت سے بہت دور تھا، یہ سن کر شاہِ خوارزم کو واپس لوٹ جانا پڑا اور ناصر بغیر کسی لڑائی جھگڑے کے اُس کے شر سے محفوظ رہا۔
وفات
619ھ/ 1222ء میں خلیفہ ناصر فالج میں مبتلا ہوا۔ وفات تک تین سال تک خلیفہ بے حس و حرکت پڑا رہا۔ ناصر کی عمر 70 سال کے قریب ہوچکی تھی، گزشتہ کئی سال سے وہ فالج میں مبتلا تھا۔ اس مرض میں اُس کی ایک آنکھ بھی جاتی رہی اور دوسری آنکھ سے بھی معمولی نظر آتا تھا۔ مرض وفات میں اُسے بیس روز تک پیچش کا عارضہ لاحق ہوا۔ اکثر مؤرخین نے لکھا ہے کہ اُسے عسر البول کا مرض بھی لاحق تھا جس کی وجہ سے اُس کے پینے کا پانی بغداد سے سات فرسخ کے فاصلہ سے محل تک لایا جاتا تھا جس کو سات دن تک ایک جوش دیا جاتا تھا، پھر سات جوش کے بعد سات دن تک برتنوں میں بھروا کر رکھا جاتا۔ تب ناصر اُس پانی کو پیتا مگر آخری سالوں میں وہ نیند لانے کی دوا استعمال کرنے لگا تھا۔ عسر البول کا مرض مرض وفات میں بڑھتا گیا اور غالباً ناصر بروز پیر 10 رمضان 622ھ/ 15 ستمبر 1225ء کو علیل ہوا اور 20 دن کی مختصر علالت کے بعد بروز اتوار 30 رمضان 622ھ مطابق 5 اکتوبر 1225ء کی شب کو 69 سال 2 ماہ 20 دن قمری اور 67 سال 1 ماہ 29 دن شمسی کی عمر میں بغداد میں فوت ہو گیا۔ بروز پیر یکم شوال 622ھ/ 6 اکتوبر 1225ء کو بغداد میں محی الدین ابن شیخ ابوالفرج ابن الجوزی نے غسل دیا اور نماز جنازہ پڑھائی۔ تدفین بغداد میں کی گئی اور ماہِ ذوالحجہ 622ھ/ دسمبر 1225ء میں ناصر کی میت کو رصافہ (شام)کے قبرستان میں منتقل کر دیا گیا۔
اوصاف و خصائل
ابن نجار کا بیان ہے کہ ناصر لدین اللہ کے پاس سلاطین آیا کرتے تھے اور اُس کی اطاعت قبول کر لیا کرتے تھے۔ جو شخص اُس کا مخالف ہوا وہ بے حد ذلیل ہوا۔ سرکش اور نافرمان اشخاص کو نہایت ذلت اُٹھانا پڑی۔ متکبروں اور سرکشوں کو اُس کی تلوار نے سرنگوں کر دیا۔ اُس کے دشمنوں کا پیر لڑکھڑا گیا۔ اُس کی فتح اِس قدر ہوئی کہ اُس دور میں خلافت عباسیہ کا دائرہ حکومت و عملداری وسیع تر ہو گیا تھا جو بعد ازاں کسی عباسی خلیفہ کا نہ رہا۔ ناصر لدین اللہ کے نام کا خطبہ اسپین اور چین کے شمالی علاقوں میں بھی پڑھا گیا۔
مؤرخ ابن طقطقی متوفی (709ھ/ 1310ءعموماً ابن طباطبا کے نام سے معروف) نے خلیفہ ناصر کی بابت 701ھ/ 1301ء میں لکھا ہے کہ: یہ بڑا فاضل اور ممتاز خلیفہ تھا، معاملات میں خاصی بصیرت رکھتا تھا۔ تجربہ کار، سیاست دان، با رُعب، جرات مند، ذکی، بہادر، قوی، تیزنگاہ، یگانہ روزگار، بیدار مغز، ہوشیار اور فصیح و بلیغ تھا۔ فضیلت علمی اور فصاحت میں اپنا جواب نہ رکھتا تھا۔ اہل علم سے باخبر عالم کی طرح گفتگو کرتا تھا۔ معاملاتِ ملکی میں غیر معمولی مہارت رکھتا تھا۔ عقیدہ امامیہ کی طرح رجحان تھا۔ اُس کی مدتِ خلافت خاصی طویل رہی اور حکومت شاندار رہی۔ وہ رعایا کے حالات سے براہِ راست تعلق رکھتا تھا حتیٰ کہ وہ بغداد کی گلیوں میں راتوں کو پا پیادہ گشت لگایا کرتا تھا تاکہ عوام کے حالات سے اور اُن کے خیالات سے باخبر رہے۔ تمام اربابِ حکومت اور عوام اُس سے خائف اور محتاط رہتے تھے۔ گویا اُنہیں یہ یقین تھا کہ اپنے گھروں میں جو کچھ ہوتا ہے اُس کی اُسے اطلاع ہوتی ہے۔ تمام ملک میں اور دوسرے سلاطین کے ہاں اُس کے جاسوس اور خبر رساں پھیلے ہوئے تھے۔ اُس نے حدیث پڑھی اور پڑھائی بھی تھی۔ خود بھی سپاہیوں کا لباس پہنتا اور آتشیں گولے پھینکنے کا ماہر تھا۔ بہت سے لوگ اِس فن کے اُس کے پاس ماہر جمع تھے۔ غرض کہ وہ یگانہ روزگار تھا۔ اُس کے عہد میں سلجوقی حکومت کا خاتمہ ہوا۔ اُس کی بخششیں اور اوقاف شمار سے باہر ہیں۔ اُس نے بہت زیادہ مہمان خانے، مساجد اور عبادت خانے اور مہمان سرائیں تعمیر کروائیں۔ اُس کا سارا وقت اِنتظام ملک میں گذرا۔
لیکن اِن اوصاف اور خوبیوں کے باوجود وہ دولت کا بڑا حریص تھا۔ حصولِ زر کے لیے اُس نے رعایا پر بڑی زیادتیاں روا رکھیں۔ بہت سے نئے ٹیکس جاری کیے گئے۔ مال و جائداد کے لیے سینکڑوں آدمیوں کو جیل میں بھروا دیا۔ خراج کی مقدار غیر معمولی حد تک بڑھا دی گئی۔ مؤرخ اسلام علامہ ابن کثیر نے یہاں تک لکھا ہے کہ اُس کے مظالم سے تمام عراق ویران ہو گیا۔ درحقیقت ناصر کی طبیعت میں شدت اور غلو بہت زیادہ تھا۔ جس جانب رجوع کرتا، غلو کی حد تک پہنچ جاتا۔ مؤرخ اسلام علامہ ذہبی کا بیان ہے کہ ناصر جب کھلتا تھا، یعنی لیتا دیتا تھا تو آسودہ حال کردیتا تھا اور جب سزا دیتا تھا تو سخت سزا دیتا۔ حرصِ دولت حد سے بڑھی ہوئی تھی مگر اُس کی فیاضی کے واقعات بھی بے شمار ہیں جن سے اُس کی سخاوت کا معلوم ہوتا ہے۔
مدت خلافت و سلطنت
مؤرخ اسلام علامہ ذہبی (متوفی 748ھ) نے لکھا ہے کہ ناصر اپنے پیشرو خلفائے عباسیہ میں پہلا ہے جس کی مدت خلافت بہت طویل ہوئی۔ حالانکہ خلفائے عباسیہ کے علاوہ مصر کی دولت فاطمیہ کے آٹھویں حکمران مستنصرباللہ کی مدتِ حکومت طویل ہوئی ہے یعنی 60 سال، 427ھ/ 1036ء سے 487ھ/ 1094ء تک۔ خلیفہ ناصر کی مدت خلافت 2 ذیقعد 575ھ/ 28 مارچ 1180ء تا یکم رمضان 622ھ/ 5 اکتوبر 1225ء تک ہے اور یہ مدت 46 سال 11 ماہ 2 دن قمری اور 45 سال 6 ماہ 8 دن شمسی ہے جو پیشرو خلفائے عباسیہ کی مدت ہائے خلافت سے کہیں زیادہ طویل ہے۔ عباسی خلفاء میں اِتنا طویل زمانہ (بلحاظِ مدتِ خلافت)کسی خلیفہ نے نہیں پایا۔
ناصر کی سلطنت چین سے بلادِ مغرب (مراکش) اور اندلس تک پھیلی ہوئی تھی۔ ناصر سے پیشتر خلفائے عباسیہ کا خطبہ و عملداری بلادِ مغرب سے بالکل ہی ختم ہو گئی تھی مگر ناصر کی حکومت میں دوبارہ 581ھ میں عباسی سلطنت و خلافت کا شاہانہ عروج واپس لوٹ آیا۔ کئی سلاطین وقت ناصر کے سامنے کھڑے ہوئے اور مٹے مگر اُس کی ہیبت و جلالت کے سامنے کوئی دشمن نہ آسکا۔ خلافت عباسیہ میں وہ المعتصم باللہ عباسی کے بعد آخری خلیفہ و حکمران تھا جس کی وفات سے خلافت عباسیہ کی شان و شوکت جاتی رہی۔ ناصر اپنے نامور اسلاف کی بہت سی خصوصیات کا حامل اور عباسی جاہ و جلال کی آخری یادگار تھا۔
ہم عصر ایوبی سلطنت کے دمشق کے سلاطین حکمران
خلیفہ ناصر کے ہم عصر خاندان غلاماں، سلطنت دہلی، ہندوستان کے حکمران یہ تھے :
حوالہ جات
زمرہ:1158ء کی پیدائشیں زمرہ:1225ء کی وفیات زمرہ:553ھ زمرہ:622ھ زمرہ:بارہویں صدی کے عباسی خلفا زمرہ:پانچویں صلیبی جنگ کے مسلمان زمرہ:تیرہویں صدی کے عباسی خلفا زمرہ:تیسری صلیبی جنگ کے مسلمان زمرہ:چھٹی صدی ہجری کی پیدائشیں زمرہ:ساتویں صدی ہجری کی وفیات زمرہ:شافعیہ زمرہ:شوافع
خوشدامن
شوہر یا بیوی کی ماں کو خوشدامن یا ساس کہتے ہیں۔
زمرہ:پدریت زمرہ:خاندان زمرہ:رشتے زمرہ:مادریت
Parent-in-law
فہرست ممالک بلحاظ خام ملکی پیداوار (مساوی قوت خرید) فی برسرروزگار فرد
یہ فہرست ممالک بلحاظ خام ملکی پیداوار (مساوی قوت خرید''') فی برسرروزگار فرد ہے۔
حوالہ جات
زمرہ:خام ملکی پیداوار زمرہ:فہرست ممالک بلحاظ فی کس اقدار زمرہ:فہرست ممالک بلحاظ فی کس خام ملکی پیداوار زمرہ:فہرستیں بلحاظ اقتصادی اشارے زمرہ:Short description is different from Wikidata
یورٹن
یورٹن ترکی کا ایک رہائشی علاقہ جو کارابوک صوبہ میں واقع ہے۔
حوالہ جات
زمرہ:ترکی میں قصبے زمرہ:قرہ بوک صوبہ کے آباد مقامات زمرہ:ویکی ڈیٹا سے مطابقت رکھنے والی مختصر تفصیل
جیوفرے ولنکسن
جیوفرے ولنکسن ایک انگریز کیمیاء دان ہے جنھوں نے غیر نامیاتی کیمیاء کی ابتداء کی جس پر انھیں 1973 کا نوبیل انعام برائے کیمیاء دیا گیا۔
حوالہ جات
زمرہ:1921ء کی پیدائشیں زمرہ:1996ء کی وفیات زمرہ:انگریز نوبل انعام یافتگان زمرہ:برطانوی نوبل انعام یافتہ زمرہ:رائل سوسائٹی کے رفقا زمرہ:ریاستہائے متحدہ کی قومی اکادمی برائے سائنس کے ارکان زمرہ:نائٹس بیچلر زمرہ:نوبل انعام برائے کیمیاء وصول کنندگان زمرہ:Short description is different from Wikidata زمرہ:امپیریل کالج لندن کے فضلا
چک نمبر 188/ ایم
چک نمبر 188/ایم(انگریزی: Chak No. 188 / M)صوبہ پنجاب پاکستان ضلع بہاولپور کی ایک یونین کونسل اور قصبہ ہے۔
حوالہ جات
زمرہ:ضلع بہاولپور کی یونین کونسلیں زمرہ:ضلع بہاولپور کے آباد مقامات
جہان آباد-برآفتاب
جہان آباد-برآفتاب ایران کا ایک گاؤں جو Dasht-e Rum Rural District میں واقع ہے۔
تفصیلات
جہان آباد-برآفتاب کی مجموعی آبادی 715 افراد پر مشتمل ہے۔
حوالہ جات
زمرہ:جغرافیہ شہرستان بویراحمد کے نامکمل مضامین زمرہ:Short description is different from Wikidata
نواں شہر
نواں شہر بھارت کا ایک آباد مقام جو پنجاب، بھارت میں واقع ہے۔
تفصیلات
نواں شہر کی مجموعی آبادی 46,024 افراد پر مشتمل ہے۔
حوالہ جات
زمرہ:بھارت میں 1995ء کی تاسیسات زمرہ:ضلع شہید بھگت سنگھ نگر زمرہ:ضلع شہید بھگت سنگھ نگر کے شہر اور قصبے زمرہ:Short description is different from Wikidata
میرڈ ٹو امریکا
ایک بھارتی بالی وڈ فلم جو 2012ء میں رلیز ہوئی-
زمرہ:2010ء کی دہائی کی ڈراما فلم نامکمل زمرہ:2010ء کی دہائی کی ڈراما فلمیں زمرہ:2010ء کی دہائی کی ہندی زبان فلم نامکمل زمرہ:2010ء کی دہائی کی ہندی فلمیں زمرہ:2012ء کی بھارتی فلمیں زمرہ:2012ء کی فلمیں زمرہ:2012ء کی ڈراما فلمیں زمرہ:بھارتی فلمیں زمرہ:بھارتی ڈراما فلمیں زمرہ:بہار میں ہونے والے واقعات پر فلمیں زمرہ:چھوٹے پیغام خانوں کا استعمال کرنے والے مضامین زمرہ:ہندی زبان کی فلمیں زمرہ:ہندی زبان کی ڈراما فلمیں
یورینس (علم الاساطیر)
یورینس یونانی اساطیر میں مزکور ابتدائی دیوتا تھا جو آسمانوں کا علامتی دیوتا تھا؛ اِس کا رومی مترادف کالوس تھا۔ یورینس کو اکثر اساطیر میں بابائے فلک کے نام سے بھی جانا جاتا تھا۔ یہ ارضی دیوی گایا کا بیٹا اور شوہر بھی تھا۔ ہسیود کے تحریری بیان ’تھیوگنیا‘ میں بتایا گیا ہے کہ گایا نے یورینس کو خُود زائی جنم دیا، البتہ کُچھ ماخَذ اِس نظریے کو منسوخ کر کہ ایتھر کو یورینس کا باپ مانتے ہیں۔ یورینس اور گایا سے تیتانی دیوتاؤں کی پہلی پیڑھی کا جنم ہوا اور اِس اعتبار سے یہ یونانی اساطیر کے تمام عظیم دیوتاؤں کے مورَثِ اعلٰی ٹھہرتے ہیں۔ جہاں یہ بات غور کرنے لائق ہے کہ یورینس کی اساطیر میں اپنی ایک مُنفرد پہچان تھی، وہاں قدیم یونانی مَصنُوعات میں اِس سے مُنسلک کوئی مَسلک سامنے آیا اور نہ ہی کوئی واضح مذہبی ادب اِس کے پیرو تھا۔ مذہبی اعتبار سے، ہومر کی رزمیہ نظم ایلیڈ میں قدیم عبادات میں اکثر کہے جانے والے ایک اِستمدادی کلمے میں ہی یورینس کا ذکر نُمایاں طور پر ملتا ہے۔
زمرہ:آلِ گایا زمرہ:تخلیق کی اساطیر زمرہ:یونانی دیوتا زمرہ:یونانی علم الاساطیر زمرہ:یونانی معبود زمرہ:یونانی اساطیر کے کردار زمرہ:ویکی ڈیٹا سے مطابقت رکھنے والی مختصر تفصیل زمرہ:یونانی اساطیریات میں شاہان
رودر پریاگ ضلع
تفصیلات
رودر پریاگ ضلع کا رقبہ 2,439 مربع کیلومیٹر ہے اور اس کی مجموعی آبادی 227,439 افراد پر مشتمل ہے۔
حوالہ جات
زمرہ:اتراکھنڈ کے اضلاع زمرہ:بھارت کے اضلاع زمرہ:رودر پریاگ ضلع زمرہ:Short description is different from Wikidata
لو یو ٹو ڈیتھ، فلم
ایک بھارتی بالی وڈ فلم جو ٢٠١٢ میں رلیز ہوئی-
زمرہ:2010ء کی دہائی کی مزاحیہ فلمیں زمرہ:2010ء کی دہائی کی ہندی فلمیں زمرہ:2012ء کی بھارتی فلمیں زمرہ:2012ء کی فلمیں زمرہ:بھارتی فلمیں زمرہ:ہندی زبان کی فلمیں زمرہ:2010ء کی دہائی کی ہندی زبان فلم نامکمل زمرہ:ممبئی میں ہونے والے واقعات پر فلمیں زمرہ:مصالحہ فلمیں زمرہ:2012ء کی مزاحیہ فلمیں زمرہ:Short description is different from Wikidata
فخرہ
تفصیلات
فخرہ کی مجموعی آبادی 445 افراد پر مشتمل ہے۔
حوالہ جات
زمرہ:جغرافیہ شہرستان آران و بیدگل کے نامکمل مضامین زمرہ:Short description is different from Wikidata
لارکینسبرگ ٹاؤنشپ، کلای کاؤنٹی، الینیوائے
لارکینسبرگ ٹاؤنشپ، کلای کاؤنٹی، الینیوائے ریاستہائے متحدہ امریکا کا ایک رہائشی علاقہ جو الینوائے میں واقع ہے۔
تفصیلات
لارکینسبرگ ٹاؤنشپ، کلای کاؤنٹی، الینیوائے کی مجموعی آبادی 644 افراد پر مشتمل ہے اور 152 میٹر سطح دریا سے بلندی پر واقع ہے۔
بین الاقوامی
بین الاقوامی (International) زیادہ تر کا مطلب کوئی کمپنی، زبان یا تنظیم جس میں ایک سے زیادہ ملک شامل ہوں۔ لفظ بین الاقوامی ایک اصطلاح کے طور پر استعمال ہوتا ہے، جس میں ایک سے زیادہ اقوام یا ممالک یا عام طور پر قومی حدود سے باہر کے کوئی دیگر ادارے یا تنظیمیں ملوث ہوں۔ مثال کے طور پر بین الاقوامی قانون ایک سے زیادہ ممالک بلکہ زمین پر ہر جگہ لاگو کیا جاتا ہے۔
مزید دیکھیے
زمرہ:تعلقات عامہ زمرہ:سیاسی جغرافیہ زمرہ:بین الاقوامی قانون زمرہ:بین الاقوامی تعلقات
جہان آباد-چہ-ملک
جہان آباد-چہ-ملک ایران کا ایک گاؤں جو Central District میں واقع ہے۔
حوالہ جات
زمرہ:جغرافیہ شہرستان ریگان کے نامکمل مضامین
گلی گلی چور ہے
ایک بھارتی بالی وڈ فلم جو ٢٠١٢ میں رلیز ہوئی-
زمرہ:2010ء کی دہائی کی ہندی فلمیں زمرہ:2012ء کی بھارتی فلمیں زمرہ:2012ء کی فلمیں زمرہ:بھارتی فلمیں زمرہ:ہندی زبان کی فلمیں زمرہ:مصالحہ فلمیں زمرہ:ایک آئٹم نمبر والی فلمیں زمرہ:Short description is different from Wikidata
ایوبیناوببی ٹاؤن شپ، فلٹن کاؤنٹی، انڈیانا
ایوبیناوببی ٹاؤن شپ، فلٹن کاؤنٹی، انڈیانا ریاستہائے متحدہ امریکا  کا ایک ٹاؤن شپ  جو فلٹن کاؤنٹی، انڈیانا میں واقع ہے۔
تفصیلات
ایوبیناوببی ٹاؤن شپ، فلٹن کاؤنٹی، انڈیانا کی مجموعی آبادی 1,448 افراد پر مشتمل ہے اور 226 میٹر سطح سمندر سے بلندی پر واقع ہے۔
حوالہ جات
زمرہ:فلٹن کاؤنٹی، انڈیانا میں ٹاؤن شپ زمرہ:انڈیانا کے ٹاؤن شپ زمرہ:Short description is different from Wikidata
ویگھم، جارجیا
ویگھم، جارجیا ریاستہائے متحدہ امریکا کا ایک شہر جو جارجیا (امریکی ریاست) میں واقع ہے۔
تفصیلات
ویگھم، جارجیا کا رقبہ 3.1 مربع کیلومیٹر ہے اور اس کی مجموعی آبادی 631 افراد پر مشتمل ہے اور 86 میٹر سطح دریا سے بلندی پر واقع ہے۔
یورے
یورے تاجکستان کا ایک رہائشی علاقہ جو صوبہ سغد میں واقع ہے۔
ویگھم، جارجیا
حوالہ جات
زمرہ:جارجیا (امریکی ریاست) کے شہر زمرہ:گریڈی کاؤنٹی، جارجیا میں شہر
اسود بن یزید
تصغیر|کوفہ اسود بن یزیدؒ کبائر تابعین مین شامل ہیں۔
نام ونسب
اسود نام ابو عمر کنیت والد کا نام یزید تھا، نسب نامہ یہ ہے، اسود بن یزید بن قیس بن عبد اللہ بن مالک بن علقمہ بن سلامان بن کہیل بن بکر بن عوف بن نخع نخعی۔
فضل وکمال
فضل وکمال اورزہد وعبادت کے لحاظ سے اسود کوفہ کے ممتاز ترین علما میں تھے، حافظ ذہبی انہیں امام فقیہ، زاہد وعابد اورکوفہ کا عالم لکھتے تھے امام نووی لکھتے ہیں کہ ان کی توثیق وجلالت پر سب کا اتفاق ہے۔
حدیث
حدیث کے ممتاز حفاظ میں تھے، حضرت ابوبکرؓ، حضرت عمرؓ، حضرت علیؓ، عبد اللہ بن مسعودؓ حضرت عائشہ صدیقہؓ، حذیفہؓ، ابو محذورہؓ اور ابو موسیٰ ؓ جیسے اکابر کی صحبت اوران سے استفادہ کا موقع ملا تھا حضرت عمرؓ اورعائشہؓ کے ساتھ خصوصیت کے ساتھ زیادہ تعلقات تھے حضرت عمرؓ کے ساتھ زیادہ رہتے تھے حضرت عائشہؓ سے عقیدت مندانہ تعلقات تھے مذکورہ بالا تمام بزرگوں سے انہوں نے روایتیں کی ہیں۔
تلامذہ
ان کی ذات سے ان کا پورا گھرانا دولتِ علم سے مالا مال ہو گیا تھا، ان کے بھانجے ابراہیم نخعی بھائی عبدالرحمن اورچچرے بھائی علقمہ جو آسمانِ علم کے روشن ستارے تھے، ان ہی کے فیض یافتہ تھے ان کے علاوہ دوسرے لوگوں میں عمارہ بن عمیر، ابو اسحٰق سبیعی، ابوبردہ بن ابو موسیٰ محارب بن وثارا اوراشعث بن ابی الشثاء وغیرہ نے ان سے سماع حدیث کیا تھا۔
فقہ
فقہ میں بھی درک حاصل تھا، ابن حبان کا بیان ہے کہ وہ فقیہ تھے حافظ ذہبی اورابن حجر وغیرہ سب آپ کے ثقفہ کے معترف ہیں۔
عبادت وریاضت
علم سے بڑھ کر آپ کا عمل یعنی زہد وتقویٰ اور عبادت وریاضت تھی، تابعین کی جماعت میں آٹھ بزرگ زہد وعبادت میں زیادہ ممتاز اورمشہور تھے ان میں ایک نام اسود کا ہے۔حافظ ذہبی لکھتے ہیں کہ عبادت میں وہ بڑے درجہ پر تھے۔
نماز
نماز مشغلہ زندگی تھا، سات سونوافل روزانہ پڑہتے تھے نماز ہمیشہ اول وقت ادا کرتے تھے، اس میں اس قدر اہتمام تھا کہ کسی کام اورکسی حالت میں بھی ہوتے نماز کا وقت آتے ہی کام چھوڑ کر فوراً نماز ادا کرتے، ان کے سفر کے ہمراہیوں کا بیان ہے کہ سفر کی حالت میں بھی خواہ کیسےہی دشوار گزار راستے سے جا رہے ہوں، نماز کا وقت آنے کے ساتھ سواری روک کر نمازپڑھتے، تب آگے بڑھتے۔
روزے
روزوں سے بھی یہی شغف وانہماک تھا، قریب قریب ہمیشہ روزہ رکھا کرتے تھے، ایسے سخت موسم میں بھی روزہ نہ چھوٹتا، جب سرخ اونٹ جیسا قوی اورگرمی برداشت کرنے والا جانور گرمی کی شدت سے بے حال ہوجاتا ہے، سفر میں بھی روزوں کا سلسلہ جاری رہتا تھا، بعض اوقات سفر کی تکالیف اورپیاس کی شدت سے رنگ بدل جاتا تھااورزبان سوکھ کر کانٹا ہوجاتی تھی؛لیکن روزہ نہ چھوٹتا تھااس عبادت شاقہ کی وجہ سے ایک آنکھ جاتی رہی تھی اگر لوگ کہتے کہ جسم کو اتنی تکلیف نہ دیجئے تو جواب دیتے تکلیف نہیں ؛بلکہ راحت پہنچانا چاہتا ہوں۔
حج
حج کے ذوق کا یہی حال تھا، حجوں کی تعداد سے معلوم ہوتا ہے کہ زندگی کا شاید کوئی سال حج سے ناغہ نہیں ہوا، باختلاف روایت آپ کے حجوں اورعمروں کی مجموعی تعداد ستر سے اسی تک ہے، کبھی کبھی ولولۂ شوق میں کوفہ ہی سے احرام باندھ کر لبیک غفار الذنوب اورلبیک وحنا نیک کی صدا لگاتے ہوئے روانہ ہوتے تھے، لیکن یہ دائمی عمل نہ تھا؛بلکہ مختلف اوقات میں مختلف مقامات میں احرام باندھنے کا ثبوت ملتا ہے، مکہ میں عموماً شب کے وقت داخل ہوتے تھے آپ کو طواف کوئے محبوب سے ایسا والہانہ شغف تھا، اوراس بارہ میں اس قدر متشدد تھے کہ جو شخص حج کی استطاعت رکھتے ہوئے حج نہیں کرتا تھا اس کے جنازہ کی نماز نہ پڑھتے تھے۔
تلاوت قرآن
قرآن کی تلاوت کا ہمیشہ معمول تھا، رمضان کے مہینہ میں قرآن کا ورد بہت بڑھ جاتا تھا، مغرب وعشا کے درمیان میں سورہتے تھے، اس کے بعد اٹھ کر ساری رات قرآن پڑھتے تھے اور دوراتوں میں ایک قرآن ختم کردیتے تھے۔
اختلاف مسلک اور اتحاد ورابطہ
آج اونی سے اختلاف مسلک پر ہر قسم کے معاشری اختلافات پیدا ہوجاتے ہیں، ان بزرگوں کا یہ اسوہ لائقِ تقلید ہے کہ اختلافِ مسلک کے باوجود ان میں باہم روابط قائم رہتے تھے، اسود حضرت عمرؓ کی خدمت میں زیادہ رہنے کی وجہ سے ان کے متبع تھے اور علقمہ عبد اللہ بن مسعودؓ کے اصحاب میں تھے، لیکن جب دونوں میں ملاقات ہوتی تھی تو اونیٰ خلاف بھی نہ ہوتا تھا۔
وفات
75ھ میں وفات پائی، معمولات کی پابندی میں یہ اہتمام تھا کہ مرض الموت میں بھی تلاوت قرآن میں فرق نہ آیا؛چنانچہ اس وقت بھی جب جنبش کرنے کی سکت باقی نہ تھی، اپنے بھانجے ابراہیم نخعی کا سہارا لے کر قرآن پڑھتے تھے دم آخر ہدایت کی کہ مجھے کلمۂ طیبہ کی تلقین کرنا، تاکہ میری زبان سے آخری لا الہ الا اللہ نکلے۔
حلیہ اورلباس
آخر عمر میں بال سفید ہو گئے تھے، سر اورداڑھی دونوں میں زردخضاب کرتے تھے، اونچی ٹوپی پہنتے تھے، سیاہ رنگ کا عمامہ باندھتے تھے، اس کا شملہ پیچھے پٹا رہتا تھا۔
پرتاپ گڑھ، اتر پردیش
حوالہ جات
زمرہ:پرتاب گڑھ، اتر پردیش زمرہ:Short description is different from Wikidata
ولیمسن کالج
ولیمسن کالج ریاستہائے متحدہ امریکا کا ایک کالج جو فرینکلن، ٹینیسی میں واقع ہے۔
حوالہ جات
زمرہ:ریاستہائے متحدہ امریکہ کی جامعات و کالج زمرہ:ٹینیسی میں 1997ء کی تاسیسات زمرہ:ٹینیسی میں تعلیم زمرہ:ٹینیسی میں جامعات اور کالج زمرہ:ٹینیسی میں نجی جامعات اور کالج زمرہ:Articles using infobox university
چک نمبر 192/ ایم
چک نمبر 192/ایم(انگریزی: Chak No. 192 / M)صوبہ پنجاب پاکستان ضلع بہاولپور کی ایک یونین کونسل اور قصبہ ہے۔
مسیحیت میں خواتین
مسیحیت میں خواتین کے کردار اس کے قیام کے بعد سے مختلف ہیں۔ خواتین نے مسیحیت میں ایک اہم کردار ادا کیا ہے خاص طور پر شادی میں اور بعض مسیحی فرقوں، گرجا گھروں، اور پیرا چرچ تنظیموں میں رسمی وزارتی عہدوں پر۔
منظم چرچ میں بہت سے قائدانہ کردار خواتین کے لیے ممنوع قرار دیے گئے ہیں، لیکن زیادہ تر گرجا گھر اب کلیسیا میں خواتین کے کردار کے بارے میں مساوات (مرد اور خواتین کے برابر کردار ) کا نظریہ رکھتے ہیں۔ رومن کیتھولک اور آرتھوڈوکس گرجا گھروں میں، صرف مرد پادریوں یا بزرگوں کے طور پر خدمت کر سکتے ہیں ( بشپ، پریسبیٹر اور ڈیکن )؛ صرف برہمی مرد ہی اعلیٰ قیادت کے عہدوں پر کام کرتے ہیں جیسے پوپ، سرپرست، اور کارڈینلز۔ عورتیں ابیسس اور مقدس کنواریوں کے طور پر کام کر سکتی ہیں۔ مرکزی دھارے میں شامل پروٹسٹنٹ فرقوں کی ایک بڑی تعداد خواتین کو وزرا ( پادری کا درجہ )کے طور پر مقرر کرنے پر اپنی دیرینہ رکاوٹوں کو نرم کرنا شروع کر رہی ہیں، حالا ں کہ کچھ بڑے گروہ، خاص طور پر جنوبی بپتسمہ دینے والے کنونشن، ردعمل میں اپنی رکاوٹوں کو سخت کر رہے ہیں۔ زیادہ تر تمام کرشماتی اور پینتی کاسٹل گرجا گھر اس معاملے میں علمبردار تھے، اور خواتین کو اپنے قیام کے بعد سے تبلیغ کرنے کی اجازت دینے کو قبول کیا ہے۔
مسیحی روایات جو سرکاری طور پر سنتوں کو زندگی کے غیر معمولی تقدس کے حامل افراد کے طور پر تسلیم کرتی ہیں اس گروہ میں خواتین کو درج کرتی ہیں۔ سب سے نمایاں مریم، عیسیٰ کی والدہ ہیں جو پوری مسیحیت میں بہت زیادہ قابل احترام ہیں، خاص طور پر رومن کیتھولک اور مشرقی آرتھوڈوکس میں، جہاں انہیں " خدا کی ماں " سمجھا جاتا ہے۔ پولس اور پطرس دونوں ہی رسولوں نے خواتین کو کلیسیا میں اعلیٰ اور ممتاز عہدوں پر فائز کیا، حالاں کہ وہ محتاط تھے کہ کسی کو نئے عہد نامے کے گھریلو ضابطوں کو نظرانداز کرنے کی ترغیب نہ دیں، جسے نیو ٹیسٹامنٹ ڈومیسٹک کوڈز یا ہاوسٹافیلن بھی کہا جاتا ہے۔ قیامت کی گواہی دینے والی پہلی خاتون کے طور پر خواتین کی اہمیت، صدیوں میں تسلیم کیے جانے کے لیے مواد رکھتی ہے۔ پہلی صدی کے بالکل نئے مسیحیوں کو گریکو رومن قانون کے پیٹریا پوٹیسٹاس (لفظ، "باپ کی حکمرانی") کی اطاعت کرنے کی ترغیب دینے کے لیے رسول پال اور پیٹر کی کوششیں تھیں۔ اس سلسلے میں ان کی کوششوں کا تحریری ریکارڈ نئے عہد نامے میں ملتا ہے۔ ، ، ، اور  3:1 ، 3:8 ، 5:17 ، اور 6:1 ۔ جیسا کہ عہد نامہ قدیم میں اور نئے عہد نامہ کے یونانی رومن کلچر میں دیکھا جا سکتا ہے، پدرانہ معاشروں نے مردوں کو شادی، معاشرے اور حکومت میں اختیارات کے عہدوں پر رکھا۔ نئے عہد نامے میں صرف مردوں کا نام یسوع مسیح کے 12 اصلی رسولوں میں درج کیا گیا ہے۔ اس کے باوجود، خواتین نے سب سے پہلے مسیح کے جی اٹھنے کو دریافت کیا۔
کچھ مسیحیوں کا خیال ہے کہ کلریکل (پادری) آرڈینیشن اور نئے عہد نامے کے بعد کاہنیت کا تصور ہے اور اس میں اس طرح کی ترتیب یا امتیاز کے لیے کوئی وضاحتیں نہیں ہیں۔ دوسروں نے پریسبیٹر اور اسقف اور یا  کے استعمال کا حوالہ دیا ہے۔ ابتدائی چرچ نے ایک خانقاہی روایت تیار کی جس میں کانونٹ کا ادارہ شامل تھا جس کے ذریعے خواتین نے بہنوں اور راہباؤں کے مذہبی احکامات تیار کیے، خواتین کی ایک اہم وزارت ہے جو آج تک اسکولوں، ہسپتالوں، نرسنگ ہومز اور خانقاہی بستیوں کے قیام میں جاری ہے۔
بیرونی روابط
زمرہ:مذہبی تحریکوں میں حقوق نسواں زمرہ:مسیحیت اور خواتین زمرہ:Short description is different from Wikidata
نسٹ انسٹی ٹیوٹ آف سول انجینئرنگ
زمرہ:Articles using infobox university زمرہ:Pages using infobox university with the affiliations parameter
نسٹ انسٹی ٹیوٹ آف سول انجینئرنگ ، جسے عام طور پر اس کے مخفف "نائیس ( NICE)" کے نام سے جانا جاتا ہے، کی بنیاد نیشنل یونیورسٹی آف سائنسز اینڈ ٹیکنالوجی، پاکستان نے 2009 میں رکھی تھی۔ یہ سول انجینئرنگ میں انڈرگریجویٹ اور پوسٹ گریجویٹ پروگرام پیش کرتا ہے جس میں سٹرکچرل انجینئرنگ ، جیو ٹیکنیکل انجینئرنگ ، ٹرانسپورٹیشن انجینئرنگ ، واٹر ریسورس انجینئرنگ اور مینجمنٹ اور جیو ٹیکنیکل اینڈ ٹنلنگ انجینئرنگ شامل ہیں۔
"نائیس" نسٹ سکول آف سول اینڈ انوائرمنٹل انجینئرنگ کا ایک جزوی ادارہ ہے جو خود نیشنل یونیورسٹی آف سائنسز اینڈ ٹیکنالوجی، پاکستان کا ایک جزوی سکول ہے۔
بیرونی روابط
زمرہ:پاکستان کی ہندسیاتی جامعات زمرہ:نیشنل یونیورسٹی آف سائنسز اینڈ ٹیکنالوجی زمرہ:غیر نظر ثانی شدہ تراجم پر مشتمل صفحات
گلشن رائے
حوالہ جات
زمرہ:1924ء کی پیدائشیں زمرہ:فنون میں پدم شری وصول کنندگان زمرہ:ہندی فلم پروڈیوسر زمرہ:2004ء کی وفیات زمرہ:ممبئی کے فلم پروڈیوسر زمرہ:پشاور کی شخصیات
مدان بن ابراہیم
تصغیر|Bible بائبل، مدان (کے مطابق מְדָן Məḏān "تنازع؛ موڑ پر، تنازع")؛ مدان نے بھی ہجوم کی ابراہیم کا تیسرا بیٹا ، جو بنی اسرائیل کا سرپرست تھا اور قطوراجس نے سارہ کی موت کے بعد ابراہیم سے شادی کی تھی۔ مدان کے پانچ بھائی تھے ، زمران ، یقسان ، مدیان ، اسباق اور سوخ ۔
جوزیفس نےہمیں بتاتا ہے کہ "ابراہیم نے ان کو کالونیوں میں آباد کرنے کے لیے تعاون کیا؛ اور انہوں نے ٹراگلوڈیتس اور عربی فیلکس (عربستان مبارک) پر قبضہ کرلیا ، جہاں تک یہ بحر احمر تک پہنچتا ہے۔" اس کے بارے میں بہت کم ہی جانا جاتا ہے۔
ایران اور عراق کے مدان عوام سے اس مدان کا کوئی تعلق نہیں ہے۔
زمرہ:کتاب پیدائش کی شخصیات
اوکیناوای فنون حربی
تصغیر|کراٹے کی تربیت شوری قلعہ 1938 میں، [[اوکیناوا پریفیکچر، جاپان]]
ایلس، ایسٹرن کیپ
ایلس، ایسٹرن کیپ جنوبی افریقا  کا ایک قصبہ  جو Nkonkobe Local Municipality میں واقع ہے۔
اوکیناوای فنون حربی
اوکیناوای فنون حربی یا اوکیناوای مارشل آرٹ (Okinawan martial arts) سے مراد کراٹے، تیگومی (tegumi) اور اوکیناوا کوبودو (Okinawan kobudō) فنون حربی ہیں جو جزیرہ اوکیناوا کے مقامی لوگوں نے شروع کیے۔
زمرہ:اوکیناوای فنون حربی زمرہ:مملکت ریوکیو زمرہ:جاپانی حربی فنون زمرہ:ویکی ڈیٹا سے مطابقت رکھنے والی مختصر تفصیل
ایلس، ایسٹرن کیپ
حوالہ جات
زمرہ:جنوبی افریقا میں یونیورسٹی شہر زمرہ:Short description is different from Wikidata
ارنست اوٹو فسچر
ارنست اوٹو فسچر ایک جرمن کیمیاء دان تھے جنھیں 1973 کا نوبل انعام برائے کیمیاء اگینومیٹالک کمیسٹری پر اولین کام کرنے پر دیا گیا۔
حوالہ جات
زمرہ:1918ء کی پیدائشیں زمرہ:2007ء کی وفیات زمرہ:نوبل انعام برائے کیمیاء وصول کنندگان زمرہ:نوبل انعام یافتہ جرمن شخصیات زمرہ:Short description is different from Wikidata